《上巳日送韩简伯》
宋代·王铚

门户荀陈士论佥，却随王谢老江南。
一官傲世妨才命，万事承家任苦甘。
渔艇我将还旧隐，僧窗谁与对清谈。
落花风雨西陵渡，佳节可怜三月三。

作者简介：王铚，生卒年月不详。字性之，自号汝阴老民，世称雪溪先生。高宗建炎四年（1130），纂集太宗以来兵制。绍兴四年（1134）书成，赐名《枢庭备检》。后罢为右承事郎，主管台州崇道观，续上《七朝国史》等。九年，为湖南安抚司参议官。晚年，遭受秦桧的摒斥，避地剡溪山中，日以觞咏自娱。